Benndalen naturreservat

Benndalen naturreservat er et naturreservat i Gausdal kommune. Det består av en kløft rundt elven Benna. Området ble vernet 24. juni 2025. Reservatet inngår i verneplan for skogvern. Motorisert ferdsel til lands og til vanns er forbudt, herunder landing og start med luftfartøy. Sykling, ridning og bruk av hest er forbudt utenom på eksisterende stier. Bruk av droner og modellfly o.l. er forbudt i perioden 1. februar–31. juli. Verneforskriften sier at formålet med vernet er «å bevare et område som a. representerer en bestemt type natur i form av en velutviklet, svært variert og artsrik bekkekløft med sjeldne og rike skogtyper og bergveggmiljøer med et mangfold av arter knyttet til død ved i ulike nedbrytningsstadier. b. inneholder truet, sjelden eller sårbar natur som høgstaudegranskog, lågurtskog, boreal lauvskog og klippehekkende rovfugl. Det er en målsetting å beholde verneverdiene i best mulig tilstand, og eventuelt videreutvikle dem.» Referanser